בס"ד, ניסן תשפ"ה

פתיחה למסכת מכות – יסוד דין עדים זוממים

**פתיחה למסכת**

1. **הקדמת הרמב"ם למשנה:** "אבל מסכת מכות בכמה העתקות היא מחוברת למסכת סנהדרין ונחשבת עמה, שכיון שאמר אלו הן הנחנקין הסמיכו לו ואלו הן הלוקין.ואין זה נכון, אלא היא מסכתא בפני עצמה! ונסמכה לסנהדרין לפי שאין מלקין ועונשין אלא הדיינים, והוא מאמר ה' והפילו השופט והכהו לפניו כדי רשעתו".
2. **הקדמה לבית הבחירה למאירי:** "וסמכו עליה מסכת מכות לסבה אשר אזכיר, והוא שאחר שהוצרך לבאר במסכת סנהדרין בענין דיני נפשות איזה יחנק ואיזה ישרף ואיזה יהרג ואיזה יסקל, עם היות ענין מלקות וגלות נגרר תחת גדר דיני נפשות היה לו לבאר איזה ילקה ואיזה יגלה לערי מקלט. וכן ממה שהתחיל לבאר במסכת סנהדרין על עד זומם שעושים לו כמה שהוא זמם לעשות, ויש דברים שאי אפשר לומר שיעשהו כמה שחשב לעשות באחר והיתה הכונה לבאר זה בזאת המסכתא כלל אלו הענינים ר"ל עד זומם וגלות ומלקות במקום אחד והוא ענין מסכת מכות".
3. **מכות, דף ב':** "אלא רמז לעדים זוממין שלוקין מן התורה מנין? דכתיב: והצדיקו את הצדיק והרשיעו את הרשע והיה אם בן הכות הרשע, משום והצדיקו את הצדיק והרשיעו את הרשע והיה אם בן הכות הרשע? אלא, עדים שהרשיעו את הצדיק, ואתו עדים אחריני והצדיקו את הצדיק דמעיקרא ושוינהו להני רשעים - והיה אם בן הכות הרשע".
4. **נועם אלימלך, פרשת כי תצא:** "כי יהיה ריב בין אנשים כו' - על פי המוסר לאדם אשר אינו במזג השוה, רק לפעמים יצרו מתגבר עליו כענין ריב ואין שלום בעצמיו על דרך שאמר דוד המלך עליו השלום (תהלים לח, ד) אין שלום בעצמי כו'. ונגשו אל המשפט ... ושפטום באופן ש"והצדיקו את הצדיק", פירוש שהצדקות יעלה וינשא למעלה, "והרשיעו את הרשע", פירוש שהרשעות שעשה ירשיע מאד להוכיח אותו בפניו את רשעתו ויגדיל בעיניו מאוד את הרשעות ... הכתוב מלמדו להצדיק ברצותו להחזירו בתשובה שלימה אז יחזיק עצמו לצדיק גמור".

**יסוד דין עדים זוממים – שקר וחמס**

1. **דברים, פרק י"ט:** "(טז) כִּי יָקוּם **עֵד חָמָס** בְּאִישׁ לַעֲנוֹת בּוֹ סָרָה: (יז) וְעָמְדוּ שְׁנֵי הָאֲנָשִׁים אֲשֶׁר לָהֶם הָרִיב לִפְנֵי ה' לִפְנֵי הַכֹּהֲנִים וְהַשֹּׁפְטִים אֲשֶׁר יִהְיוּ בַּיָּמִים הָהֵם: (יח) וְדָרְשׁוּ הַשֹּׁפְטִים הֵיטֵב וְהִנֵּה **עֵד שֶׁקֶר** הָעֵד שֶׁקֶר עָנָה בְאָחִיו: (יט) וַעֲשִׂיתֶם לוֹ כַּאֲשֶׁר זָמַם לַעֲשׂוֹת לְאָחִיו וּבִעַרְתָּ הָרָע מִקִּרְבֶּךָ: (כ) **וְהַנִּשְׁאָרִים יִשְׁמְעוּ וְיִרָאוּ** וְלֹא יֹסִפוּ לַעֲשׂוֹת עוֹד **כַּדָּבָר הָרָע הַזֶּה** בְּקִרְבֶּךָ: (כא) **וְלֹא תָחוֹס עֵינֶךָ** נֶפֶשׁ בְּנֶפֶשׁ עַיִן בְּעַיִן שֵׁן בְּשֵׁן יָד בְּיָד רֶגֶל בְּרָגֶל:"
2. **סנהדרין, דף פ"ט עמוד א':** "תנו רבנן: ארבעה צריכין הכרזה, המסית, ובן סורר ומורה, וזקן ממרא, ועדים זוממין. בכולהו כתיב בהו וכל העם וכל ישראל".
3. **שבת, דף נ"ה עמוד א':** "דאמר רבי חנינא: חותמו של הקדוש ברוך הוא אמת".
4. **רש"ר הירש דברים שם:** "עד - חמס הוא עד שהתורה נתנה לו כושר משפטי להעיד, ואילו הוא ניצל אותו לרעה כדי לעשות חמס לרעהו".
5. **סנהדרין, דף כ"ז עמוד א':** "עד זומם; אביי אמר: למפרע הוא נפסל, ורבא אמר: מיכן ולהבא הוא נפסל ... כתנאי: עד זומם פסול לכל התורה כולה, דברי רבי מאיר. רבי יוסי אומר: במה דברים אמורים - שהוזם בדיני נפשות, אבל הוזם בדיני ממונות - כשר לדיני נפשות".
6. **מכות, דף ב' עמוד ב':** "...ותיפוק ליה "מ"לא תענה"! משום דהוי לאו שאין בו מעשה, וכל לאו שאין בו מעשה אין לוקין עליו".
7. **חידושי הרמב"ן שם:** "ומיהו כי לקו משום לאו דלא תענה הוא דלקו דהכא גלי רחמנא דלקו אההוא לאו ... והכי אמר רחמנא לא תענה ברעך עד שקר ואי ענה ועשיתם לו כאשר זמם".
8. **רמב"ם ספר המצוות, לא תעשה רפ"ה:** "והמצוה הרפ"ה היא שהזהירנו מהעיד עדות שקר והוא אמרו יתעלה "לא תענה ברעך עד שקר". וכבר נכפל זה במקום אחר ובלשון אחר ואמר "עד שוא". והעובר על לאו זה כבר גזרה עליו התורה עונש "ועשיתם לו כאשר זמם לעשות לאחיו". ולשון מכילתא: לא תענה ברעך זו אזהרה לעדים זוממין".
9. **רמב"ם הלכות עדות, פרק כ' הלכה ב':** "נהרג זה שהעידו עליו ואחר כך הוזמו אינן נהרגין מן הדין, שנאמר כאשר זמם לעשות ועדיין לא עשה ודבר זה מפי הקבלה. אבל אם לקה זה שהעידו עליו לוקין.

**השגת הראב"ד:** אמר אברהם שיבוש הוא זה".

1. **חזון אי"ש בבא קמא, סימן י"ח ס"ק י"ב ד"ה ויש לעיין בהרגו:** "ולפי זה אפשר לפרש דברי הרמב"ם שם שכתב שאם הוזמו לאחר שנלקה הדין לוקין, ונתקשה למה לא אמרינן "כאשר זמם ולא כאשר עשה". ולהאמור, לוקין משום "לא תענה" ".
2. **קהלות יעקב מכות, סימן א' (יעויין שם שו"ת מנחת שלמה תניינא, קל"ב):** "אבל הוא מדיני ומגדרי עונש ד"כאשר זמם", שהוא בעיקרו עבירה שבין אדם לחבירו, דמשום שזמם להרע לחבירו נענש בכאשר זמם ... אבל לא שהמלקות באו בעבור עבירה של לא תענה".
3. **מכות דף ב':** "מאי טעמא דר"ע? קסבר: קנסא הוא, וקנס אין משלם ע"פ עצמו".
4. **קובץ שעורים שם, אות ח':** "בטעמא דרבנן דעדים זוממין ממונא - לכאורה הוא תמוה מאד, דהרי כל המשלם יתר על מה שהזיק הוא קנס, ואין לך יתר על מה שהזיק מזה שלא הזיק כלל ומשלם ... אבל בעדים זוממין ליכא מעשה מחייב כלל, אלא חיוב הקנו להם מן השמים, דהחיוב שחל על הנידון ע"י הגמר דין מתגלגל על העדים, והם כמו יורשים את החיוב של הנידון ... וחיובא דכאשר זמם לעשות לאחיו הוא דהחיוב שנגמר על אחיו נופל על העדים, וכיון דעל אחיו היה חיוב ממון ולא קנס, ממילא גם בהעדים הוא חיוב ממון".
5. **פני יהושע מכות, דף ב' עמוד ב':** "מיהו אפשר דרבנן סברי דתשלומי עדים זוממין משום כפרה, ומשום הכי מחייבי רבנן על פי עצמו".